CELEX: 62011CN0386
Language: mt
Date: 2011-07-20 00:00:00
Title: Kawża C-386/11: Talba għal deċiżjoni preliminari mressqa mill-Oberlandesgericht Dusseldorf (il-Ġermanja) fl- 20 ta’ Lulju 2011 — Piepenbrock Dienstleistungen GmbH & Co KG vs Kreis Düren

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/17
            
         Talba għal deċiżjoni preliminari mressqa mill-Oberlandesgericht Dusseldorf (il-Ġermanja) fl-20 ta’ Lulju 2011 — Piepenbrock Dienstleistungen GmbH & Co KG vs Kreis Düren
   (Kawża C-386/11)
   2011/C 311/27
   Lingwa tal-kawża: il-Ġermaniż
   
      Qorti tar-rinviju
   
   Oberlandesgericht Düsseldorf
   
      Partijiet fil-kawża prinċipali
   
   
      Rikorrenti: Piepenbrock Dienstleistungen GmbH & Co KG
   
      Konvenut: Kreis Düren
   
      Parti oħra fil-proċedura: Stadt Düren
   
      Domanda preliminari
   
   Għandu wkoll jiġi kkunsidrat bħala “kuntratt pubbliku” fis-sens tal-Artikolu 1(2)(a) tad-Direttiva 2004/18/KE tal-Parlament Ewropew u tal-Kunsill, tal 31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi] (1), kuntratt bejn żewġ awtoritajiet lokali li permezz tiegħu waħda minnhom tittrasferixxi lill-awtorità l-oħra, kompetenza limitata ħafna inkambju għar-rimbors tal-ispejjeż, partikolarment meta l-kompitu ttrasferit ma jirrigwardax attività ta’ awtorità pubblika bħala tali, iżda jirrigwarda biss ftehim anċillari?
   
      (1)  Edizzjoni Speċjali bil-Malti, Kapitolu 6, Vol. 7, p. 132.